17.8.2023 г.
BG
Официален вестник на Европейския съюз
C 288/11
Точка 3.6 [sic] от единния документ Задължително е винаги да се изобразява цялото лого.
Използването на опростеното лого, т.е. без външната част, е разрешено единствено и само във версията „графично изображение“.
Не се разрешава обаче обратното, т.е. лого, на което е изобразен само надписът „Pecorino Crotonese“.
Накратко, съществуват три разрешени версии на логото: хоризонтална, вертикална и „графично изображение“.
Версията „графично изображение“ на логото трябва да бъде отпечатана върху сиренето „Pecorino“ с топъл печат, релефен печат или печат с мастило за хранителни цели, поставен върху една от основите на сиренето.
Задължително се изписва буквено-цифреният идентификационен код на мандрата.
Той може да бъде отпечатан директно върху сиренето с помощта на гореспоменатите методи или да бъде изписан върху етикета.
Страничната част на питата сирене може да се маркира по желание.
Разрешава се логото да се възпроизведе върху тази част на сиренето с помощта на установените методи.“
С логото на „Pecorino Crotonese“ се цели да се откроят характеристиките на отличително висококачествено сирене, които са свързани с района на производство.
Логото беше преработено, за да се засили посоченото значение, като се създаде по-голяма хармония между графичните елементи и текста.
Същевременно се разрешава използването на опростена версия на логото.
Графичните елементи и текстът на логото са съчетани в определена и разпознаваема форма на графично изображение, която е подходяща за много приложения, особено при маркирането на питите сирене (независимо дали с топъл, или с релефен печат).